Ísraelstoymið, áður við Heimamissiónini sum sendara, nú við Ísraelsmissiónini, hevur tíggju ár á baki. Fyrstu árini varð ítróttur brúktur fyri at skapa kontakt; fótbóltur, fimleikur, svimjing v. m. Eisini vórðu smá drama og ymiskir dansir, drama og dansir, ið onkursvegna vóru við at boða evangeliið, vístir á almennum støðum. Kartin Høgnesen verið drúgvur Nógvir ymiskir leiðarar hava verið knýttir at toyminum, men eingin so knáur sum Kartin Høgnesen. Okkurt hendinga árið undantikið, hevur leirvíkingurin verið við øll árini, annaðhvørt sum luttakari ella leiðari. Spurdur hvørt toymið, tess endamál og missión er broytt hesi árini, er hann skjótur at undirstrika, at endamálið enn sum áður er, at jødin verður náddur við evangeliinum, men at hátturin (missiónin) hevur flutt seg frá at vera ítróttarmissión + drama og dansur til í dag, burturav, at vera eitt tænastutoymi í meinigheitini Or HaCarmel í Isifya, Haifa. Broytingin er hend so líðandi. Ymiskar lokalar kontaktir og samstarvsfelagar og góð ráð frá luttakarunum hava gjørt sítt til, at toymið hvørt ár hevur ment seg, bæði tá hugsað verður um tænastuna og fríðtíðina hjá toyminum, fríðtíð sum toymislimirnir forrestin sjálvi gjalda fyri. Mentanarmunir ein avbjóðing Ein avbjóðing, ið konseptið stuttíðarmissión javnan møtir er, at stutti steðgurin á missiónsmarkini, heldur enn at vera við til at lyfta og bera arbeiði hjá teimum lokalu, blívur til eyka upptøku, tá ið toymið er farið heimaftur. Týdningarmikið at mentanarmunir verða havdir í huga, tá ið farið verður í onnur lond at boða evangeliið. Nógvar misskiljingar og óhepnar støður eru íkomnar vegna onga ella vánaliga fyrireiking. Misskiljingar og støður, ið vórðu umgingnar, um toymið áðrenn fráferð gjørdi sær ómak betur at skilja mentan, fólk og fæ í landinum, ferðast var til. Tæna teimum ið boða Tíggju ár í Ísrael hava lært okkum eitt sindur. Heldur enn sum áður, tá ið toymið eisini sjálvt skipaði fyri møtum og evangeliseraði á gøtum Ísraels, hevur toymisleiðslan og Ísraelsmissiónini, valt at tæna samkomuni Or HaCarmel í Isifya, Haifa. Í meðan starvsfólkið og nakrir av íbúgvunum í kirkjubygninginum hjá Or HaCarmel, plaseraður á hægsta punkt Carmels, dagliga arbeiða við at boða evangeliið, so hevur toymið fingist við at skava gamla máling, spartlað, málað, ruddað, støvað av, vaskað, ansað børn v. m. Tað kann tykjast trivielt og spill av tíð og góðum kreftum, at ferðast góðar 4.000 km, at gera handaligar og sera praktiskar uppgávur, men lat tað vera sligið púra fast, enntá við sjey tumma seymi, at, vegna tað at vit, saman við øðrum toymum, árliga, veita eina hjálpandi hond í Or HaCarmel, so kunnu, David Davis og Peter Tsukahira, teir, ið í 1991 savnaðust um felags visiónina, at stovna eina meinigheit á Carmels fjalli, saman við konum sínum, betur hugsavna seg um arbeiðið í Or HaCarmel og tænastugreinar tess. Ver vælkomin við! Aftur í ár bjóðar Ísraelsmissiónin øllum áhugaðum at vera vælkomin at søkja um luttøku við Ísraelstoyminum 2016! Eins og undanfarin ár, so fer toymið at gera praktiskar uppgávur í Or HaCarmel. Leiðarar: Anton Højgaard og Kartin Høgnesen Fyribils skrá: Ógviliga sannlíkt at skráin, bæði dagar og innihald, verður broytt. 27.06. 16 Fráferð Vágar–KBH-Gist verður á Hotel Hebron 28.06. 16 Fráferð KBH–Tel Aviv-Koma væntandi til Ísraels seint seinnapart og ferðast til Migdal 29.07. 16–05.07. 16-Andaligt retreat í Beit Bracha,“ house of Blessing”, bønar og retreat sentur í Migdal (Galileu). -Góð og solid undirvísing. Føroyskir og ísraelskir undirvísarar. Spennandi, mennandi og viðkomandi undirvísing. Góður felagsskapur í einum stillum og kveikjandi umhvørvi. -Útferðir til Genesaretssjógvin og møguligvís Jerúsalem, Deyðahavið, Masada v. m.-Ætlanin er eisini at brúka tíð í umhvørvinum kring Migdal; ganga langar túrar og“ útforska” ísraelsku náttúruna. 05.07. 16–18.07. 16-Tænasta í Or HaCarmel 18.07. 16–20.07. 16-toymið tekur sær av løttum Jákup er uppvaksin í Klaksvík. Hann býr í Keypmannahavn og er í løtuni í gongd við gudfrøðisútbúgving. Torben Mathiesen er í starvi sum landsskrivari hjá“ Ordet og Israel” í Danmark. Skráin hjá Jákupi E. Petersen: Mikudagin 2. mars kl. 20 í KFUM og K í Klaksvík Evni: Bókin hjá Zakarja Fríggjadagin 4. mars kl. 20 í Sumba Evni: Kallið til at venda um Jákup fer eisini at vitja og undirvísa í PODAS kring landið. Skráin hjá Torben Mathiesen: Mikudagin 2. mars kl. 20 í Emmaus í Klaksvík Evni: Spádómarnir um Ísrael–tey 4 stigini Hósdagin 3. mars kl. 20 í missiónshúsinum á Glyvrum Evni: Í Guds ætlan og hondum Fríggjadagin 4. mars kl. 20 í missiónshúsinum á Sandi Evni: Í Guds ætlan og hondum Leygardagin 5. mars Evnisdagur um Jóhannesar Opinbering í Emmaus í Klaksvík Kl. 15.00 Kaffi Kl. 15.30 1. kap. Frágreiðing um bókina Kl. 16.30 4.–7. kap. Gud er í hásætinum Kl. 18.00 Nátturði Kl. 19.00 8.–18. kap. Trongdir og sigur Kl. 20.00 19.–21. kap. Jesu afturkoma Sunnudagin 6/3 kl. 18.00 í Tabor á Toftum Evni: Spádómarnir um Ísrael–tey 4 stigini Vælkomin til tiltøkini Ísraelsmissiónin Ísraelsmissiónin (ÍM) varð stovnað 20. oktober 1992 Loysunarorð: Loysunarorð og ynski okkara er tað sama sum Paulusar: "Brøður! Tað er hjartans ynski mítt og bøn til Guds, at teir (Jødarnir) mega verða frelstir! (Rómverjabrævið 10,1) Endamál: Ísraelsmissiónin hevur sum endamál at vekja áhuga og kunna føroyingar um, hvat Bíblian lærir um Ísrael og jødafólkið og bera hesum Guds útvalda fólki gleðiboðskapin um Jesus Messias, stuðla teimum í forbøn og við kristnum næstrakærleika. Tað er okkara skylda sum kristin at bera jødafólkinum tað besta, tey hava borið okkum, nevniliga Jesus Messias, aftur til jødarnar. Hetta vilja vit gera við at upplýsa um Ísrael, skipa fyri møtum, fundum, stevnum, skeiðvirksemi og øðrum, og eftir førimuni stuðla teimum messiansku jødunum og ávísum tiltøkum í Ísrael, sum fremja endamálið hjá Ísraelsmissiónini. Ísrelsmissiónin ynskir eisini at stuðla arbeiði, ið verður gjørt at fáa frið millum jødar og arábar, og annars eisini at stuðla kristnum palestinum. Ísraelsmissiónin stuðlar Í fleiri ár hevur Ísraelsmissiónini stuðlað arbeiði fíggjarliga, ið verður gjørt í Ísrael at bera Guds orð til Guds fólk. Aftur í ár stuðla vit trimum ymiskum virksemi í Ísrael. Vit stuðla arbeiðinum í Ímmanuelskirkjuni í Tel Aviv, har vit eisini hava lim í stýrinum, bíbliufelagnum í Ísrael og arbeiðinum hjá Orðið & Ísrael. Við at geva eina gávu til Ísraelsmissiónina, stuðlar tú eisini hesum arbeiðinum. Vit takka hjartaliga fyri einhvørja gávu. Kom til Ísrael í eitt hálvt ár sum volontørur/útsendingur fyri Ísraelsmissiónina? Send okkum ein teldupost ella ring 770707 ella 597777. Les her. Fá ókeypis SMS-boð við bønarevnum, einum Guds orði og tíðindum. Tú kanst, til eina og hvørja tíð, frámelda Tíðindabrævið og SMS-tænastuna.